ai4bharat/Pralekha huggingface dataset:
பிரதமர் அலுவலகம்
உள்நாட்டிலேயே வடிவமைக்கப்பட்ட ஐஎன்எஸ் விசாகப்பட்டினம் செயல்பாட்டிற்கு வந்தது குறித்துப் பிரதமர் மகிழ்ச்சி தெரிவித்துள்ளார்.
உள்நாட்டிலேயே வடிவமைக்கப்பட்ட ஐஎன்எஸ் விசாகப்பட்டினம் இன்று செயல்பாட்டிற்கு வந்திருப்பது பெருமைக்குரியது என்று பிரதமர் தெரிவித்துள்ளார். பாதுகாப்புத் துறையில் நவீனமயத்திற்கான முயற்சிகள் முழு வீரியத்தோடு தொடரும் என்பதையும் பிரதமர் வலியுறுத்தினார்.
டுவிட்டரில் பிரதமர் கூறியிருப்பதாவது:
‘‘பாதுகாப்புத் துறையில் தற்சார்பாக மாறும் இந்தியாவின் தேடலில் இன்றைய தினம் பெருமைக்குரியதாகும். ஐஎன்எஸ் விசாகப்பட்டினம் இந்தியக் கப்பற்படையில் செயல்பாட்டிற்கு வந்துள்ளது! இது உள்நாட்டிலேயே உருவாக்கப்பட்டது. இது நமது பாதுகாப்பு நடைமுறைகளை வலுப்படுத்தும். பாதுகாப்புத் துறையில் நவீனமயத்தை நோக்கிய நமது முயற்சிகள் முழு வீரியத்துடன் தொடரும்“
பிரதமர் அலுவலகம்
13 வயதான மீனாட்சி க்ஷத்ரியா தன்னை நி-க்ஷய் மித்ரா-வாகப் பதிவு செய்து கொண்டதற்காகவும், காசநோயாளிகளின் பராமரிப்பிற்கு தமது சேமிப்பில் இருந்து பங்களிப்பு வழங்கியதற்கும் பிரதமர் பாராட்டு
மத்தியப் பிரதேசத்தைச் சேர்ந்த 13 வயதான மீனாட்சி க்ஷத்ரியா தன்னை நி-க்ஷய் மித்ரா-வாகப் பதிவு செய்து கொண்டதற்காகவும், காசநோயாளிகளை தமது சேமிப்பைக் கொண்டு பராமரித்த குறிப்பிடத்தக்க பணிக்காகவும், பிரதமர் திரு நரேந்திர மோடி அவரைப் பாராட்டியுள்ளார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் ட்விட்டர் பதிவுக்குப் பதிலளிக்கும் வகையில், பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"குறிப்பிடத்தக்க இந்த செயல், காசநோய் இல்லாத இந்தியாவை அடைவதற்கான முயற்சிகளை வலுப்படுத்தும்."
------------
(
அறிவியல் மற்றும் தொழில்நுட்பத்துறை
ஸ்ரீஹரிகோட்டாவில் இருந்து இந்த வாரம் விண்ணில் செலுத்தப்பட உள்ள சந்திரயான் -3 விண்கலத்தின் மூலமாக, நிலவின் மேற்பரப்பில் விண்கலத்தை தரையிறக்கிய நான்காவது நாடு என்ற பெருமையை இந்தியா பெறும்: மத்திய விண்வெளித்துறை இணை அமைச்சர் டாக்டர் ஜிதேந்திர சிங்
இந்த வாரத்தில் ஸ்ரீஹரிகோட்டாவில் இருந்து விண்ணில் செலுத்தப்பட உள்ள சந்திரயான்-3 விண்கலத்தின் மூலமாக, நிலவின் மேற்பரப்பில் விண்கலத்தை தரையிறக்கும் நான்காவது நாடு என்ற பெருமையை இந்தியா பெறும் என மத்திய விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
செய்தி நிறுவனம் ஒன்றுக்கு இன்று  அவர் அளித்த பேட்டியில், பிரதமர் நரேந்திர மோடியின் சமீபத்திய அமெரிக்கப் பயணம் விண்வெளித் துறையில் இரு நாடுகளுக்கும் இடையில் குறிப்பிடத்தக்க அளவில் ஒத்துழைப்பை அதிகரித்துள்ளது என்று கூறினார். இந்தியா தமது விண்வெளிப் பயணத்தை தொடங்குவதற்கு முன்பு நீண்ட காலத்திற்கு முன்பே விண்வெளி பயணத்தைத் தொடங்கிய நாடுகள் தற்போது இந்தியாவைப் பார்த்து ஆச்சரியம் அடைவதுடன் இந்தியாவுடன் இணைந்து செயல்பட விரும்புவதாக அவர் தெரிவித்தார்.
பிரதமர் நரேந்திர மோடியின் ஆட்சியில் நமது விண்வெளி நிபுணத்துவம் பெரிய அளவில் உயர்ந்துள்ளதாக அமைச்சர் கூறினார். சந்திரயான் -3 என்பது சந்திரயான் -2 விண்கலத்தின் தொடர்ச்சி என்று அவர் குறிப்பிட்டார். நிலவின் மேற்பரப்பில் மென்மையான தரையிறக்கத்தில் இந்தியாவின் திறனை நிரூபிப்பதை இது நோக்கமாகக் கொண்டுள்ளது என்று டாக்டர் ஜிதேந்திர சிங் கூறினார். நிலவின் சுற்றுவட்டப் பாதையில் விண்கலம் நுழைவதற்குத் தேவையான சிக்கலான அம்சங்கள் இதில் துல்லியமாக செயல்படுத்தப்பட்டுள்ளது என்று அவர் கூறினார். நிலவின் மேற்பரப்பில் சந்திரயான் -3 வெற்றிகரமாக தரையிறங்கிய பிறகு, ஆறு சக்கரங்களைக் கொண்ட ரோவர் வெளியே வந்து சந்திரனில் அது பணி செய்யும் என்று எதிர்பார்க்கப்படுவதாகவும் ரோவரில் உள்ள பல கேமராக்களின் உதவியுடன், படங்களைப் பெற முடியும் என்றும் அவர் கூறினார்.
இந்தியாவின் விண்வெளித் துறை வரும் ஆண்டுகளில் 1 டிரில்லியன் அமெரிக்க டாலர் பொருளாதாரமாக வளர்ச்சி அடையும் என்று அவர் தெரிவித்தார். நிலவின் மேற்பரப்பில் பாதுகாப்பான மற்றும் மென்மையான தரையிறக்கத்தை நிரூபிப்பது, சந்திரனில் ரோவர் சுழல்வதை உறுதி செய்தல் மற்றும் அறிவியல் சோதனைகளை நடத்துவது ஆகியவை சந்திரயான் -3 விண்கலத் திட்டத்தின் முதன்மையான மூன்று நோக்கங்கள் ஆகும் என திரு ஜிதேந்திர சிங் குறிப்பிட்டார்.
சந்திரயான் -1 விண்கலம் நிலவின் மேற்பரப்பில் நீர் இருப்பதைக் கண்டறிந்த பெருமைக்குரியது என்று அவர் தெரிவித்தார். அமெரிக்காவின் நாசா போன்ற மிக முன்னணி விண்வெளி நிறுவனங்கள்கூட இந்த கண்டுபிடிப்பால் ஈர்க்கப்பட்டதை அமைச்சர் நினைவு கூர்ந்தார். சந்திரயான்-3 விண்கலம் இஸ்ரோ உருவாக்கிய மார்க்-3 செலுத்து வாகனம் மூலம் விண்ணில் செலுத்தப்படும் என்று அவர் கூறினார்.
சந்திரயான் -2 வெற்றி அடையவில்லை என்பதை சுட்டிக்காட்டிய மத்திய இணை அமைச்சர் திரு ஜிதேந்திர சிங், அதைக் கருத்தில் கொண்டு சந்திரயான் -3 லேண்டரின் வலிமையை அதிகரிக்க சில மாற்றங்கள் செய்யப்பட்டுள்ளது என்று கூறினார்.
திறன் மேம்பாடு மற்றும் தொழில் முனைவோர் அமைச்சகம்
உலக முன்மாதிரி திறன் போட்டியில் திரு லிகித் ஒய்பி வெண்கலப் பதக்கம் வென்றார்
உலக முன்மாதிரி திறன் போட்டி 2022-ல் திரு லிகித் ஒய்பி வெண்கலப் பதக்கம் வென்றார். டொயோட்டா தொழில்நுட்ப பயிற்சி மையத்தில் இயந்திரவியலில் லிக்கித் பட்டயம் பெற்றுள்ளார். இப்போட்டிக்காக ஜனவரி 2022-லிருந்து அவர் பயிற்சி பெற்றார். இந்தியாவின் தேசிய திறன் போட்டியான “இந்தியா திறன் 2021”-ல் முன்மாதிரி திறன் பிரிவில் வெற்றி பெற்றார். டொயோட்டா இந்தியா நிபுணரும், சர்வதேச உலகத்திறன் போட்டியில் முன்மாதிரி திறன் பிரிவின் முதன்மை நிபுணருமான திரு பாஸ்கர் சிங் மூலம் அவர் பயிற்சி பெற்றுள்ளார்.
சர்வதேச உலகத்திறன் உறுப்பு நாடுகளின் திறன் மிக்க இளைஞர்களுக்கு இடையே இப்போட்டி நடத்தப்படுகிறது. உலகத்திறன் போட்டி 2022-ன் முதல் கட்டப் போட்டி சுவிட்சர்லாந்து நாட்டின் பெர்ன் நகரில் செப்டம்பர் 7 முதல் 10ம் தேதி வரை நடைபெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858657
------
(Visitor Counter : 126
பெருநிறுவனங்கள் விவகாரங்கள் அமைச்சகம்
2021-22ம் நிதியாண்டில், பெரு நிறுவன விவகாரத்துறை அமைச்சகத்தின் தரவு-பகுப்பாய்வு முறை எம்.சி.ஏ 21 பதிப்பு 3.0 தொடங்கப்படும்
தரவு-பகுப்பாய்வு முறையை பின்பற்ற, தரவு பகுப்பாய்வுகளால் இயங்கும், எம்.சி.ஏ 21 பதிப்பு 3.0-ஐ, 2021-22 நிதியாண்டில், பெரு நிறுவன விவகாரத்துறை அமைச்சகம்  அறிமுகப்படுத்தும்.
இந்த பதிப்பில் மின்னணு-தீர்ப்புகள், மின்னணு-ஆலோசனைகள் மற்றும் இணக்கமான மேலாண்மைக்கான கூடுதல் தொகுதிகள் இருக்கும். எம்சிஏ 21 அமைப்பு என்பது மத்திய அரசின் முதல் மின்னணு-நிர்வாக திட்டமாகும்.
எம்சிஏ 21, 3வது பதிப்பு என்பது தொழில்நுட்பத்தால் இயக்கப்படும் முன்னோக்குத் திட்டமாகும். இது அமலாக்கத்தை வலுப்படுத்துவதற்கும், தொழில் செய்வதை எளிதாக்குவதற்கும், பயனாளிகளின் அனுபவத்தை மேம்படுத்துவதற்கும், ஒழுங்கு முறையாளர்களிடையே தடையற்ற ஒருங்கிணைப்பு மற்றும் தரவு பரிமாற்றத்தை எளிதாக்குவதற்கும் திட்டமிடப்பட்டுள்ளது.
இத்திட்டம் மைக்ரோ-சேவைகள் கட்டமைப்பு, அதிக அளவீட்டுத்தன்மை மற்றும் மேம்பட்ட பகுப்பாய்வுகளுக்கான திறன்களைக் கொண்டிருக்கும்.
உலகளாவிய சிறந்த நடைமுறைகளுடனும், செயற்கை நுண்ணறிவு போன்ற நவீன தொழில்நுட்ப உதவியுடனும் உருவாக்கப்பட்ட, எம்சிஏ 21 3வது பதிப்பு, இந்தியாவில் பெருநிறுவன ஒழுங்குமுறை சூழலை மாற்றும் என எதிர்பார்க்கப்படுகிறது
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695473
----
(Visitor Counter : 205
மத்திய அமைச்சரவை
அரசின் இரும்பு மற்றும் உருக்கு கொள்முதலில் உள்நாட்டு தயாரிப்புகளுக்கு முன்னுரிமை அளிக்கும் கொள்கைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அரசின் கொள்முதலில் உள்நாட்டில் தயாரிக்கப்படும் இரும்பு மற்றும் உருக்குகளுக்கு முன்னுரிமை அளிக்கும் கொள்கைக்கு ஒப்புதல் அளிக்கப்பட்டது.
நாட்டை கட்டமைத்தல் மற்றும் உள்நாட்டு உற்பத்தியை ஊக்குவித்தல் என்ற நோக்கத்தின் அடிப்படையில் கொண்டுவரப்பட்ட, பிரதமரின் இந்தியாவில் தயாரிப்போம் என்ற தொலைநோக்குத் திட்டத்தை நிறைவேற்றும் வகையில் இந்த கொள்கை வடிவமைக்கப்பட்டுள்ளது.
அரசின் கொள்முதலில் உள்நாட்டிலேயே தயாரிக்கப்பட்ட இரும்பு மற்றும் உருக்கு பொருட்களுக்கு முன்னுரிமை அளிப்பதை  இந்த கொள்கை கட்டாயமாக்குகிறது. இன்னும் விலைப்புள்ளிகள் திறக்கப்படாத அனைத்து அரசு டெண்டர்களுக்கும் இந்தக் கொள்கை பொருந்தும்.
உள்நாட்டிலேயே தயாரிக்கப்பட்ட இரும்பு மற்றும் உருக்கு பொருட்களுக்கு முன்னுரிமை அளிக்கும் கொள்கையானது, முன்னுரிமை கொள்முதலில் இடம்பெற்றுள்ள அறிவிக்கப்பட்ட உருக்கு பொருட்களுக்கு குறைந்தபட்சம் 15% அளவுக்கு மதிப்பை கூட்டுகிறது. குறிப்பிடப்படும் உருக்கு பொருட்கள் பட்டியல் மற்றும் அதற்கு மதிப்புக் கூடுதல் அளவு குறித்து சூழ்நிலைக்கு ஏற்ப மாற்றியமைக்க மத்திய உருக்கு அமைச்சகம் மறுஆய்வு செய்யும்.
இந்தக் கொள்கையை செயல்படுத்தும்போது, அதனை பின்பற்றுபவர்களுக்கு ஒவ்வொரு உள்நாட்டு உற்பத்தியாளர்கள் மீது நம்பிக்கை ஏற்படுகிறது. எனவே, கொள்முதல் செய்யும் அரசு அமைப்புகளிடம் உள்நாட்டு உற்பத்தியாளர்கள் சுய சான்றிதழ் அளிக்க வேண்டும். அதில், உள்நாட்டு மதிப்புக் கூடுதல் வரையறையின்கீழ், இரும்பு மற்றும் உருக்கு பொருட்கள் உள்நாட்டிலேயே தயாரிக்கப்பட்டது என்று உறுதியளிக்க வேண்டும். இந்த உறுதிமொழியை சரிபார்க்க வேண்டிய பொறுப்பு கொள்முதல் செய்யும் அமைப்புகளுக்கு கிடையாது. சில சமயங்களில், உறுதிமொழியின் உண்மைத்தன்மையை வெளிப்படுத்துமாறு கேட்டுக் கொண்டால், அதனை ஏலத்துக்கு விண்ணப்பிப்பவர் உறுதிப்படுத்த வேண்டும்.
ஏதாவது உற்பத்தியாளருக்கு குறைகள் இருந்தால், அதனை சரிசெய்வதற்காக உருக்கு அமைச்சகத்தின் கீழ், குறைதீர் குழு அமைக்கப்படும். இந்தக் குழு, புகார்களை குறிப்பிட்ட காலத்துக்குள், அதாவது 4 வாரத்துக்குள் தீர்க்க வேண்டும்.
நாட்டில் தேவையான தரத்தில் உருக்கு உற்பத்தி செய்யப்படவில்லை என்றாலோ, அல்லது திட்டத்துக்கு ஏற்றாற்போல, உள்நாட்டில் தயாரிக்கப்படவில்லை என்றாலோ, இதுபோன்ற அனைத்து கொள்முதல்களையும் ரத்துசெய்ய கொள்கையில் வழிமுறைகள் உள்ளன.
உள்நாட்டு உருக்குத் தொழிலை மேம்படுத்தவும், வளர்ச்சியை ஊக்குவிக்கவும் இந்தக் கொள்கை வகுக்கப்படுகிறது. மேலும், அரசு நிதியில் செயல்படுத்தப்படும் திட்டங்களுக்கு குறைந்த தரத்திலான மற்றும் குறைந்த விலையிலான இறக்குமதி செய்யப்பட்ட உருக்கு பொருட்களை பயன்படுத்துவதைக் குறைக்கவும் வகுக்கப்படுகிறது. இந்தக் கொள்கையை செயல்படுத்துவதை உறுதிப்படுத்த வேண்டியது ஒவ்வொரு அரசு அமைப்புகளின் பொறுப்பு ஆகும்.
PIB Headquarters
சென்னை விமான நிலையத்தில் சுங்கத் துறையினர் ரூ. 45 லட்சம் மதிப்புள்ள 1.1 கிலோ தங்கத்தை பறிமுதல் செய்தனர்
சென்னை, விமான நிலையத்தில் நேற்றும் , இன்றும்  மூன்று நபர்களிடம் மேற்கொள்ளப்பட்ட சோதனைகளில், ரூ. 45 லட்சம் மதிப்புள்ள 1.1 கிலோ தங்கத்தை சுங்கத் துறையினர் பறிமுதல் செய்தனர்.
துபாயிலிருந்து இன்று சென்னை வந்தடைந்த தஞ்சாவூரைச் சேர்ந்த தாட்சாயினி என்பவரிடம் நடத்தப்பட்ட சோதனையில், ரூ.9.3 லட்சம் மதிப்புள்ள 238 கிராம் எடைகொண்ட 24 காரட் தங்கச் சங்கிலி அவரது உள்ளாடையில் மறைத்து வைத்துக் கொண்டுவரப்பட்டது கண்டுபிடிக்கப்பட்டது. இதனை சுங்கத் துறையினர் பறிமுதல் செய்தனர்.
நேற்று இரவு கொழும்பிலிருந்து வந்த இரண்டு இலங்கை நாட்டவர்களிடம் சோதனை நடத்தப்பட்ட போது, அவர்கள் தங்களது ஆசன வாயில் பேஸ்ட் வடிவில் மறைத்துக் கொண்டு வந்த 7 பொட்டலங்கள் தங்கத்தை கண்டுபிடித்தனர். இதனைப் பிரித்தெடுத்தபோது, ரூ. 36 லட்சம் மதிப்பிலான 920 கிராம் தங்கம் மீட்கப்பட்டு, சுங்கச் சட்டத்தின்படி பறிமுதல் செய்யப்பட்டது.
இந்தச் சம்பவங்கள் குறித்து புலன் விசாரணை நடைபெற்று வருவதாக சென்னை சர்வதேச விமான நிலைய சுங்கத் துறை ஆணையாளர் வெளியிட்ட செய்திக்குறிப்பு கூறுகிறது.
ரெயில்வே அமைச்சகம்
புதிதாக அமைக்கப்பட்ட இந்திய ரயில்வே கட்டுப்பாட்டு அலுவலகம் விரைவாக தகவல்களை வழங்குகிறது
தேசிய பொது முடக்கம் அறிவிக்கப்பட்ட பின்னர் பயணிகள் ரயில் போக்குவரத்து மற்றும் சரக்கு ரயில் போக்குவரத்தில் உள்ள சிக்கல்களைத் தீர்க்கும் வண்ணம் இந்திய ரயில்வே துறை ரயில்வே கட்டுப்பாட்டு அலுவலகத்தைத் திறந்துள்ளது. சில நாட்களுக்கு முன்பு இந்த வசதி தொடங்கப்பட்டதிலிருந்து, இது ஒரு பெரிய நிர்வாக வெற்றியாக மாறியுள்ளது. இதனால் நியமிக்கப்பட்ட தகவல் தொடர்பு தளங்களில், ரயில்வே பணியாளர்கள் 1,25,000 க்கும் மேற்பட்ட மக்களுக்கு முதல் 10 நாட்களில் பதிலளித்திருக்கிறார்கள்  அதில் 87%  தொலைபேசியில் நேரடி தொடர்புகள் மூலம் கையாளப்பட்டது.
ரயில்வே கட்டுப்பாட்டு அலுவலகம் நான்கு தகவல் தொடர்பு மற்றும் பின்னூட்ட தளங்களை இருபத்தி நான்கு மணிநேரமும் கண்காணிக்கிறது. உதவி மைய எண்கள் 139, 138, சமூக ஊடகங்கள் மற்றும் மின்னஞ்சல் . இது தகவல் மற்றும் பரிந்துரைகளை தங்கு தடையின்றி கிடைக்க உறுதி செய்கிறது.
தேசிய முடக்கம் அறிவிக்கப்பட்ட முதல் 10 நாட்களில் 80,000 க்கும் மேற்பட்ட கேள்விகளுக்கு உதவி மைய எண் 139 அதன் ஐவிஆர்எஸ் வசதியால் ஒன்றுக்கு ஒன்று  அடிப்படையில் பதிலளித்தது. பெரும்பாலன விசாரணைகள் ரயில் சேவைகள் மீண்டும் எப்போது தொடங்கும் என்பது தொடர்பாகவும், தங்கள் பணத்தைத் திரும்பப்பெறுவது தொடர்பாகவும் இருந்தன.
உதவி மைய எண் 138 இல் பெறப்பட்ட அழைப்புகள் அழைப்பவரின் இருப்பிடத்தின் படி அருகிலுள்ள ரயில்வே கட்டுப்பாட்டு அலுவலகத்திற்கு  சென்று சேரும். அழைப்பாளர்கள் தாங்கள் வசதியாக பேசும் மொழியில் தகவலையும் வழிகாட்டலையும் பெறுவதை இது உறுதி செய்கிறது. இந்த புதிய அம்சம் மொழித் தடையைத் தாண்டி தகவல்களை விரைவாகப் பெறுவதால், ரயில்வே வாடிக்கையாளர்களுக்கும் மற்றவர்களுக்கும் பொருத்தமான தகவல்கள் எளிதாகக் கிடைக்கின்றன.
•••••••••••••••
(Visitor Counter : 132
சாலைப் போக்குவரத்து மற்றும் நெடுஞ்சாலைத்துறை அமைச்சகம்
விபத்துக்களை குறைக்க சாலை மேம்பாட்டின் அனைத்து நிலைகளிலும், பாதுகாப்பு தணிக்கைகள் கட்டாயமாக்கப்பட்டுள்ளன: திரு நிதின் கட்கரி
விபத்துக்களை குறைக்க சாலை மேம்பாட்டின் அனைத்து நிலைகளிலும், பாதுகாப்பு தணிக்கைகள் கட்டாயமாக்கப்பட்டுள்ளன என சாலை போக்குவரத்து மற்றும் நெடுஞ்சாலை துறை அமைச்சர் திரு நிதின் கட்கரி கூறியுள்ளார்.
வாகன விபத்து பாதுகாப்பு பற்றிய காணொலி கருத்தரங்கை தொடங்கி வைத்து அமைச்சர் நிதின்கட்கரி பேசியதாவது:
இந்தியா மற்றும் இதர வளரும் நாடுகளில் அதிகளவிலான சாலை விபத்துக்கள் ஏற்படுகின்றன. ஒவ்வொரு ஆண்டும் 1.5 லட்சம் பேர் இறக்கின்றனர். இது கொரோனா மரணங்களை விட அதிகம்.
சாலை விபத்து இறப்புக்களை 50 சதவீதம் குறைக்க வேண்டும் எனவும், 2030ம் ஆண்டுக்குள் எந்த விபத்து மற்றும் இறப்புகளும் ஏற்படாத நிலையை உருவாக்க வேண்டும் என்பதுதான் எனது தொலைநோக்கு. சாலை விபத்துக்களில் 60 சதவீத மரணங்களில் சிக்குபவர்கள் இருசக்கர வாகன ஓட்டிகள். மோட்டார் சைக்கிள் போக்குவரத்து பாதுகாப்புதான் இப்போதைய தேவை.
உலகளவில் வாகன பொறியியல் தொழில்நுட்பம் மற்றும் சாலை பொறியியல் தொழில்நுட்பம் மிகப் பெரியளவில் மேம்பட்டுள்ளது. ஓட்டுநர்களுக்கான சிறந்த பயிற்சி, மேம்பட்ட பயிற்சி மையங்கள் ஆகியவை முக்கியம்.
நல்ல சாலைகளை உருவாக்கி, சாலை கட்டமைப்பை மேம்படுத்துவது எனது தார்மீக பொறுப்பு. சாலை பாதுகாப்பு பற்றிய விழிப்புணர்வை ஏற்படுத்தவும், நமது இலக்குகளை அடையவும், அனைத்து தரப்பினரின் ஒத்துழைப்பு, ஒருங்கிணைப்பு அவசியம்.
இவ்வாறு மத்திய அமைச்சர் நிதின்கட்கரி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732821
பிரதமர் அலுவலகம்
ராஜ்மாதா விஜய ராஜே சிந்தியாவின் பிறந்த தினத்தையொட்டி பிரதமர் அவருக்கு மரியாதை செலுத்தியுள்ளார்
ராஜ்மாதா விஜய ராஜே சிந்தியாவின் பிறந்த தினத்தையொட்டி பிரதமர் திரு நரேந்திர மோடி அவருக்கு மரியாதை செலுத்தியுள்ளார். அவர் துணிச்சல் மற்றும் தொலைநோக்குப் பார்வைக்கு இணையானவர் என்று திரு மோடி கூறியுள்ளார்.
இது குறித்து பிரதமர் டுவிட்டரில் வெளியிட்டுள்ள செய்தியில்,
"அவரது பிறந்தநாளில், ராஜ்மாதா விஜய ராஜே சிந்தியா அவர்களுக்கு மரியாதை செலுத்துகிறேன். அவர் துணிச்சலுக்கும், தொலைநோக்குப் பார்வைக்கும் எடுத்துக்காட்டாக திகழ்ந்தார். மற்றவர்களுக்குச் சேவை செய்வதில் அவர் தனது வாழ்க்கையை அர்ப்பணித்தார். முந்தைய மன்கிபாத் நிகழ்ச்சி ஒன்றில் அவரது சிறந்த ஆளுமையைப் பற்றி நான் கூறியதைப் பகிர்கிறேன்." என்று குறிப்பிட்டுள்ளார்.
கப்பல் போக்குவரத்து அமைச்சகம்
தென்மேற்கு இந்திய கடற்பரப்பில், வர்த்தக மற்றும் மீன்பிடிக் கப்பல்களுக்கு தனி வழித்தடம்
நீண்ட கால கோரிக்கையை ஏற்றுக்கொண்ட மத்திய கப்பல் துறை அமைச்சகம், தென்மேற்கு இந்திய கடற்பரப்பில் வர்த்தக மற்றும் மீன்பிடிக் கப்பல்கள், பாதுகாப்பாகவும், விரைவாகவும் செல்வதற்கு தனித்தனியான வழித்தடங்களை ஏற்படுத்தி உள்ளது.
இந்தியாவின் தென்மேற்கு கடற்கரையைச் சுற்றியுள்ள அரபிக்கடல் பகுதியானது, கணிசமான வர்த்தக கப்பல்களும், ஏராளமான மீன்பிடிக் கப்பல்களும் வந்து செல்லும் பரபரப்பான கடல் வழித்தடமாகும். இதனால் சில நேரங்களில் விபத்துகள் நேரிட்டு, சொத்துகள் சேதமடைவதும், சுற்றுச்சூழல் மாசுபடுவதும், உயிரிழப்பும் நிகழ்கிறது.
அமைச்சகத்தின் இந்த முடிவானது, இந்திய கடற்பரப்பில் எளிதாக கப்பல்கள் செல்வதை உறுதி செய்யும் மத்திய அரசின் கடப்பாட்டை பிரதிபலிப்பதாக மத்திய கப்பல் துறை இணையமைச்சர்  திரு.மன்சுக் மண்டாவியா தெரிவித்துள்ளார். இந்த முடிவானது, கப்பல்கள் மோதலைத் தவிர்க்கவும், கடல் போக்குவரத்தை எளிதாக்கவும், பாதுகாப்பை மேம்படுத்தவும், கடல் சுற்றுச்சூழலை சிறப்பாக பராமரிக்கவும் பயன்படும் என்றும் இந்தப் பிராந்தியத்தில் கப்பல் போக்குவரத்தை திறம்பட சீரமைக்க உதவும் என்றும் அவர் மேலும் கூறியுள்ளார்.
இந்தப் புதிய வழித்தடங்கள், கப்பல் துறை தலைமை இயக்குனரின் அறிவிக்கையின்படி, 2020 ஆகஸ்ட் 1-ந் தேதி முதல் நடைமுறைக்கு வரும்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில் முதல் முறையாக அமைக்கப்பட்டிருந்த திரைப்பட தொழில்நுட்ப கண்காட்சியை மத்திய அமைச்சர் அனுராக் தாக்கூர் தொடங்கிவைத்தார்
மத்திய தகவல் மற்றும் ஒலிபரப்பு, இளைஞர் விவகாரங்கள் மற்றும் விளையாட்டுத்துறை அமைச்சர் அனுராக் சிங் தாக்கூர், கோவாவில் இன்று நவம்பர் 21, 2022 இல் IFFI 2022 இல் தொழில்நுட்பம் மற்றும் திரைப்பட கலை/சினிமா மற்றும் அழகியல் தொடர்பான பல்வேறு கூறுகளை காட்சிப்படுத்தும் திரைப்பட தொழில்நுட்ப கண்காட்சியை தொடங்கி வைத்தார். திறப்பு விழாவைத் தொடர்ந்து அமைச்சர் பல்வேறு அரங்குகளை பார்வையிட்டார். இந்திய சர்வதேச திரைப்பட விழாவில் முதல் முறையாக நடத்தப்படும் இந்த தனித்துவமான கண்காட்சியில் காட்சிப்படுத்தப்பட்டுள்ள அதிநவீன உபகரணங்கள் மற்றும் தொழில்நுட்பங்களை அவர் பார்வையிட்டார்.
நவம்பர் 21 முதல் 27 வரை காலை 11 மணி முதல் மாலை 7 மணி வரை கலா அகாடமிக்கு அருகில் உள்ள டிபி சாலையில் உள்ள கால்பந்து மைதானத்தில் இந்த கண்காட்சி நடைபெறுகிறது.
கண்காட்சியில் 7000 சதுர மீட்டர் பரப்பளவில் பல்வேறு அளவுகளில் 20 அரங்குகள் இடம்பெறும்.
சோனி, கேனான், ரெட், லைக்கா, அல்டாஸ், டிஜோ, அபுச்சர் லைட்ஸ், ஹன்சா சினி எக்யூப்மென்ட் போன்ற முன்னணி சினிமா உபகரண உற்பத்தியாளர்கள் இந்நிகழ்ச்சியில் பங்கேற்கின்றனர்.
இக்கண்காட்சியானது சமகால சினிமா தயாரிப்பில் தொழில் வல்லுனர்களால் பயன்படுத்தப்படும் அதிநவீன உபகரணங்களை காட்சிப்படுத்தும். கண்காட்சி அரங்கில் கலந்துரையாடல்கள் மற்றும் பல்வேறு அமர்வுகளுக்கான பிரத்யேக இடங்களும் இருக்கும்.
உள்துறை அமைச்சகம்
பிரதமர் திரு. நரேந்திர மோடி அறிவித்துள்ள 'அக்னிபத் திட்டம்' மூலம் நான்கு ஆண்டுகளை நிறைவு செய்த 'அக்னி வீரர்களுக்கு' மத்திய ஆயுதக் காவல்படை மற்றும் அசாம் ரைஃபிள்ஸ் பிரிவில் முன்னுரிமை அளிக்க மத்திய உள்துறை அமைச்சகம் முடிவு
பிரதமர் திரு. நரேந்திர மோடி அறிவித்துள்ள 'அக்னிபத்' திட்டத்தின்கீழ் நான்கு ஆண்டுகளை நிறைவு செய்த அக்னி வீரர்களுக்கு மத்திய ஆயுதக் காவல்படை மற்றும் அசாம் ரைஃபிள்ஸ் பிரிவில் முன்னுரிமை அளிக்க மத்திய உள்துறை அமைச்சகம் இன்று முடிவு செய்துள்ளது.
'அக்னிபத் திட்டம்' இளைஞர்களின் ஒளிமயமான எதிர்காலத்துக்காக பிரதமர் திரு.நரேந்திர மோடி, தொலைநோக்குப் பார்வையுடன் கொண்டு வந்துள்ள வரவேற்கத்தக்க திட்டம் என்று மத்திய உள்துறை அமைச்சக அலுவலகத்தின் ட்விட்டரில் தெரிவிக்கப்பட்டுள்ளது. இந்த திட்டத்தின்கீழ், நான்கு ஆண்டுகளை நிறைவு செய்த 'அக்னி வீரர்கள்', மத்திய ஆயுதக் காவல்படை மற்றும் அசாம் ரைஃபிள்ஸ் பிரிவில் சேருவதற்கு முன்னுரிமை அளிக்கப்படும்.
பிரதமர் திரு. நரேந்திர மோடியின் வழிகாட்டுதலின்படி, மத்திய உள்துறை அமைச்சகம் எடுத்துள்ள இந்த முடிவு, 'அக்னிபத்' திட்டத்தின்கீழ், பயிற்சி பெறும் வீரர்கள் தேசத்தின் பாதுகாப்புக்கு பங்களிக்க முடியும் என்று மத்திய உள்துறை அமைச்சர் அலுவலகம் தெரிவித்துள்ளது. இன்று எடுக்கப்பட்ட இந்த முடிவின் அடிப்படையில் விரிவான திட்டங்களை தயாரிக்கும் பணிகள் தொடங்கியுள்ளது.
நிதி அமைச்சகம்
42-வது ஜிஎஸ்டி கவுன்சில் கூட்டத்தின் பரிந்துரைகள்
42-வது ஜிஎஸ்டி கவுன்சில் கூட்டம் மத்திய நிதி &பெருநிறுவனங்கள் உறவுத்துறை அமைச்சர் திருமதி.நிர்மலா சீத்தாராமன் தலைமையில் காணொளி காட்சிமூலம் நேற்று நடைபெற்றது. இந்த கூட்டத்தில மத்திய நிதி மற்றும் பெருநிறுவனங்கள் உறவுத்துறை இணை அமைச்சர் திரு. அனுராக் தாக்கூர், மாநில அரசுகள் & யூனியன் பிரதேசங்களின் நிதி அமைச்சர்கள் மற்றும் மத்திய நிதி அமைச்சகம், மாநில அரசுகள்&யூனியன் பிரதேசங்களின் நிதித்துறை உயர் அதிகாரிகளும் பங்கேற்றனர்.
(இந்த ஜிஎஸ்டி கவுன்சில் கூட்டம் கீழ்கண்ட பரிந்துரைகளை வழங்கி உள்ளது;
1.செஸ் வரி இழப்பீடானது மாற்றத்துக்கான ஐந்து ஆண்டுகாலத்துக்கும் அப்பாலும் அதாவது 2022-ம் ஆண்டு ஜூன் மாத்துக்கு அப்பாலும் நீடிக்கப்படும்.வருவாய் இடைவெளியை சரி செய்வதற்கு இந்த காலகட்டம் தேவைப்படலாம். இது குறித்த பணிகள் தொடர்ந்து மேற்கொள்ளப்படும்.
2. 2020-21-ம் ஆண்டில் ஏற்பட்ட வருவாய் இழப்பை ஈடுகட்ட மாநிலங்களுக்கு 20,000 கோடி ரூபாயை இழப்பீடாக மத்திய அரசு விடுவிக்கிறது. 2017-18-ம் ஆண்டுக்கான ஐஜிஎஸ்டி 25,000 கோடி ரூபாய் தொகை அடுத்த வாரம் விடுவிக்கப்படும்.
3. ரிட்டர்ன் தாக்கல் செய்வதற்கான அம்சங்களின் விரிவாக்கம்; தற்போது நடைமுறையில் உள்ள ஜிஎஸ்டிஆர்-1/3பி திட்டத்தில் புதிய ரிட்டர்ன் முறையாக சில கூடுதல் அம்சங்களை இணைப்பதற்கான அணுகுமுறைகளை கடந்த 2020 மார்ச் மாதம் நடந்த 39-வது கூட்டத்தில் கவுன்சில் பரிந்துரைத்தது. அப்போதில் இருந்து பல்வேறு விரிவாக்கப்பட்ட அம்சங்கள் ஜிஎஸ்டி பொது இணையதளத்தில் குறிப்பிடப்பட்டுள்ளது. வணிகம் செய்வதை எளிதாக்க மற்றும் இணக்கமான அனுபவத்தை மேம்படுத்தவும் மேலும் விரிவாக்கும் நோக்கத்துடன் , ஜிஎஸ்டி-யின் கீழ் ரிட்டர்ன் தாக்கல் செய்வதற்கான எதிர்காலத்துக்கான வழியை கவுன்சில் அங்கீகரிக்கிறது. ரிட்டர்ன் தாக்கல் செய்வதை எளிமைப்படுத்துவதும் வரிசெலுத்துவோருக்கு இணக்கமாக அவர்களின் சுமைகளை கணிசமாக குறைப்பதும்தான் அங்கீகரிக்கப்பட்ட கட்டமைப்பின் நோக்கமாகும். வெளியில் விற்பனை செய்யப்பட்ட  பொருட்களின் விவரங்களை வரி செலுத்துவோர் தகுந்த நேரத்தில் தாக்கல் செய்வதன் மூலம், அவரது விநியோகஸ்தர்கள்  உள்ளூர் விநியோகங்கள், இறக்குமதிகள் மற்றும் மீள் கட்டணங்களுக்கு செலுத்தபட்ட தொகை உள்ளிட்ட தங்களது அனைத்து ஆதாரங்களில் இருந்தும், தமது மின்னணு பற்று பேரேட்டில் இருக்கும் ஐடிசியை பார்க்க அனுமதிப்பார். வரிசெலுத்துவதற்கான காலக்கெடுவுக்கு முன்னர் மற்றும்  தமது அனைத்து விநியோகஸ்தர்கள் மற்றும் வரி செலுத்துவோர் நிரப்பிய தகவல்கள் வழியே  தாமாக ரிட்டர்ன் பதிவு செய்யும் முறையை செயலாக்குதல். இன்னொரு வார்த்தையில் சொல்ல வேண்டுமானால், உரிய நேரத்தில் தாக்கல் செய்யப்பட்ட ஜிஎஸ்டிஆர்-1 அறிக்கை மட்டுமே ஜிஎஸ்டிஆர்-3 பி படிவத்தில் ரிட்டர்ன் தாக்கல்செய்ய போதுமானதாக இருக்கும். அப்போதுதான் பொதுவான இணையதளத்தில் அது தானாக தயாராகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661827
சுற்றுச்சூழல் மற்றும் வனத்துறை அமைச்சகம்
பாலைவனமாதலை கட்டுப்படுத்துவதற்கான நடவடிக்கைகள்
பாலைவனமாதலை கட்டுப்படுத்துவதற்கு அரசு பல்வேறு திட்டங்கள் செயல்படுத்தி வருகிறது, அவற்றுக்கு இடையேயானவை:
i) மக்கள் பங்கேற்பின் மூலம் சீரழிந்து வரும் காடுகள் மற்றும் அதை ஒட்டிய பகுதிகளை சுற்றுச்சூழல் மறுசீரமைப்புக்காக, தேசிய காடு வளர்ப்பு திட்டத்தை  தேசிய காடு வளர்ப்பு மற்றும் சுற்றுச்சூழல் மேம்பாட்டு வாரியம் , செயல்படுத்தி வருகிறது. மாநில அளவில் மாநில வன மேம்பாட்டு நிறுவனம் , வனப் பிரிவு மட்டத்தில் வன மேம்பாட்டு நிறுவனம்  மற்றும் கிராம அளவில் கூட்டு வன மேலாண்மைக் குழுக்கள்  ஆகியவற்றின் வாயிலாக 3 அடுக்கு நிறுவன அமைப்பு மூலம் இந்தத் திட்டம் செயல்படுத்தப்படுகிறது. தேசிய காடு வளர்ப்புத் திட்டத்தின் கீழ் 2018-21 ஆம் ஆண்டில் 37110 ஹெக்டேர் பரப்பளவைக் கையாளுவதற்காக மாநிலங்கள் / யூனியன் பிரதேசங்களுக்கு 157.78 கோடி ரூபாய் நிதி விடுவிக்கப்பட்டுள்ளது. உள்ளடக்கிய பகுதிகள் மற்றும் விடுவிக்கப்பட்ட நிதி தொடர்பான மாநில வாரியான விவரங்கள் முறையே இணைப்பு I மற்றும் II இல் உள்ளன.
ii) பசுமை இந்தியாவிற்கான தேசிய இயக்கம்  காடு மற்றும் காடு அல்லாத பகுதிகளில் மரம் நடும் நடவடிக்கைகள் மூலம் நாட்டின் வனப்பகுதியை பாதுகாத்தல், மீட்டெடுத்தல் மற்றும் மேம்படுத்துதலை நோக்கமாகக் கொண்டுள்ளது. 2015-16-ம் நிதியாண்டில் இதன் செயல்பாடுகள் தொடங்கப்பட்டன. 117503 ஹெக்டேர் பரப்பளவில் தோட்டங்களை உருவாக்குவதற்காக ஆந்திரப் பிரதேசம், அருணாச்சலப் பிரதேசம், சத்தீஸ்கர், இமாச்சலப் பிரதேசம், கர்நாடகா, கேரளா, மணிப்பூர், மிசோரம், ஒடிசா, பஞ்சாப், உத்தராகண்ட், மத்தியப் பிரதேசம், மகாராஷ்டிரா, சிக்கிம், மேற்கு வங்கம் மற்றும் யூனியன் பிரதேசமான ஜம்மு ஆகிய பதினைந்து மாநிலங்களுக்கு 594.28 கோடி நிதி விடுவிக்கப்பட்டுள்ளது. கடந்த மூன்று ஆண்டுகளில் , 298.10 கோடி ரூபாய் அனுமதிக்கப்பட்டுள்ளது, இதில் 233.44 கோடி ரூபாய் பயன்படுத்தப்பட்டுள்ளது.
iii) இமயமலை குறித்த ஆய்வு பணிகளுக்கான தேசிய இயக்கத்தின்  திட்டங்கள் சார்ந்த செயலாக்கப் பணிகள் மேற்கொள்ளப்படுகின்றன. சில திட்டங்களில் நிலச் சீரமைப்பு, மண் பாதுகாப்பு மற்றும் நீர்நிலை மேலாண்மை போன்றவற்றுக்கான மாதிரிகளை உருவாக்குதல் ஆகியவை அடங்கும். இமயமலை குறித்த ஆய்வு பணிகளுக்கான தேசிய இயக்கத்தின் கீழ் 10.84 கோடி ரூபாய் அனுமதிக்கப்பட்டு, முழுத் தொகையும் கடந்த மூன்று ஆண்டுகளில்  பயன்படுத்தப்பட்டது. விவரம் இணைப்பு III இல் உள்ளது.
iv) ஒருங்கிணைந்த நீர்நிலை மேலாண்மை திட்டம்  மானாவாரி மற்றும் பாழடைந்த நிலங்களை மேம்படுத்தும் நோக்கத்துடன், பிரதமரின் வேளாண் பாசனத் திட்டத்தின் நீர்நிலை மேம்பாட்டுக் கூறுகளின் கீழ் செயல்படுத்தப்படுகிறது. பருவநிலை மாற்றத்தை எதிர்கொண்டு சிறந்த தாங்குதிறனுடன் கூடிய நிலையான மேம்பாடு மற்றும் மேம்பட்ட இயற்கை வள மேலாண்மை அறிவை உறுதி செய்வதற்கான தலையீடுகள் மூலம் மேற்கொள்ளப்படும் நடவடிக்கைகளுக்கிடையே, மேட்டு பகுதி மேம்பாடு , வடிகால் பாதை சுத்திகரிப்பு, மண் மற்றும் ஈரப்பதம் பாதுகாப்பு, மழைநீர் சேகரிப்பு, நாற்று வளர்ப்பு, மேய்ச்சல் நில மேம்பாடு, வாழ்வாதாரம் போன்றவை அடங்கும்.
சுற்றுச்சூழல், வனம் மற்றும் பருவநிலை மாற்றத் துறை இணை அமைச்சர் திரு அஸ்வினி குமார் சௌபே இன்று மக்களவையில் எழுத்துப்பூர்வமாக அளித்த பதிலில் இந்தத் தகவலை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813173
பாதுகாப்பு அமைச்சகம்
எஸ்-400 டிரையம்ஃப் ஏவுகணை அமைப்பு
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
ரஷ்யாவிடமிருந்து எஸ்-400 அமைப்பை வாங்குவதற்கான ஒப்பந்தம் 05 அக்டோபர் 2018 அன்று கையெழுத்தானது.
பாதுகாப்பு உபகரணங்களின் கொள்முதலைப் பாதிக்கக்கூடிய அனைத்து விஷயங்களையும் அரசாங்கம் அறிந்திருக்கிறது. முழு அளவிலான பாதுகாப்பு சவால்களை எதிர்கொள்வதற்காக ஆயுதப்படைகளை தயார் நிலையில் வைத்திருக்க, அச்சுறுத்தல், செயல்பாட்டு மற்றும் தொழில்நுட்ப அம்சங்களின் அடிப்படையில் அரசாங்கம் இறையாண்மை முடிவுகளை எடுக்கிறது.
ஒப்பந்தத்தில் குறிப்பிடப்பட்டுள்ள காலக்கெடுக்களின் படி இந்த அமைப்புகள் கிடைக்கப்பெறும் .
எஸ்-400 ஏவுகணையானது மிகப் பெரிய பரப்பளவுக்கு தொடர்ச்சியான மற்றும் திறம்பட்ட வான் பாதுகாப்பு அமைப்பை அளிப்பதற்கான சக்திவாய்ந்த அமைப்பாகும். இதன் மூலம் நாட்டின் வான் பாதுகாப்பு திறன் கணிசமாக மேம்படுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777612
(Visitor Counter : 154